Avamerepurjetajad pidasid täna esimese osavõistluse kolmapäevakute sarjast.
Suurepärast ilma olid tulnud nautima kuue jahi meeskonnad. Spinnakeride all lähtuti stardijoonelt Kuressaare madala idatoodrit võtma, seejärel suunduti ümber Roomassaare faarvaatri teljepoi ning viimase märgina enne finišit tuli vasakule jätta Pöörna madala ostitooder.
Esimesena oli päral kolmapäevakulaevastiku suurim jaht Centaur. Kohe tema kannul lõpetas Zoo. Vastavalt koefitsiendile ümber arvutatud aegade põhjal tuli regati võitjaks aga Karina (kapten Margus Hiet), kellele järgnes Lote (Toivo Leivat).